Bijuteriile dacice au ajuns la mare căutare printre români. Experții recomandă prudență: „Nu credeți în tot ce se vinde pe internet”
Bijuteriile dacice sunt la mare căutare pe internet. Pe siteurile de vânzări sunt zeci de anunțuri cu brățări, inele sau figurine cu lupul dacic. Experții în artă le recomandă totuși colecționarilor să ceară documente care să ateste autenticitatea obiectelor, mai ales în cazul în care vânzătorii susțin că obiectele au sute de ani. De cealaltă parte sunt și bijutieri care le creează special pentru pasionați, dar nu copie 1 la 1 pentru că este interzis de lege.